Als das römisch gerichte scharf
den körper in die Tiber warf,
der treue hunt auch darein sprang;
Sein toten herren het so holt,
und zum gestat in lenden wolt;
als aber das weret so lang
Und der hunt niemer schwimen kunt,
do sank er in der Tiber grunt.
also verdarb der treue hunt
und blieb mit seinem herren tot.
derhalb das alt sprichwort ist recht:
ein treuer hunt ist beßer, secht,
dan ein falsch ungetreuer knecht;
der bringt sein herren selb in not.